Nius Hetlain:
Laspela de bilong nominesen long Lae siti lukim ol kar i karim Morobe Gavana, Kelly Naru i go long Lae Distrik Nominesen Senta tete moning; long Madang, i gat klostu 20-pla kendidet bai ron long rijenal sia; Ingina Gelua, husait bai ron aninit long PNG Yuts Pati, i gat strongpla tingting long sensim Madang; bipo Minista blong Polis, Sani Rambi, bai ron long sia bilong Mul-Baiyer Lumusa; Praim Minista Peter O’Neill i tok ol yangpela lida i nogat save long ronim bikpla kantri; Presiden blong Gavman blong Atonomos Rijen blong Bogenvil, Sif JOhn Momis, i tok taim ol politisen i kisim ol vota blong ol pipol ol i sapos long mekim ol loa long senisim ples na sapos long givim moni long ol pipol; PNG Nesinol Pati lida na Memba blong Sinasina Yongomugl, Kerenga Kua, i tok em bai ron long kisim sia blong Praim minista, na Gavana blong Sauten Hailens, William Powi i no wanbel wantaim ol sut toktok wanpla birua kendidet i mekim long em, olsem em i paulim moni.
tpi_Latn tpi_Latn